NaiveNeuron/SloPal huggingface dataset:
Turčanová, Andrea, poslankyňa NR SR (2023-12-15):
Veronika, veľmi pekne ďakujem, za tvoj príspevok. Myslím si, že viacerým otvoril oči a škoda, že tu nie sú koaliční poslanci, aby pochopili. Ale možno je to zámer práve vládnej koalície, že tu nie sú a nemajú tu byť, lebo ak by sa im otvorili oči, tak by nemohli za tieto veci hlasovať. Ja vypichnem len jedno, čo si povedala, že minister obrany bude mať absolútne kompetencie rozhodovať o obchode so zbraňami a je v hrubom konflikte záujmov. Keď som teraz pozerala na ten zákon inými očami, teda na tú novelu, lebo včera mi to pripadalo, že dali sme do jedného kompetenčného zákona všetko možné, ale dnes, keď som na to pozrela po tvojom príspevku inými očami, tak mi pripadá, že je to taký hamburgerový zákon, takže nazvala by som ho ináč. Tvárime sa, že hlavné, čo tam je, je zriadenie nového ministerstva cestovného ruchu a športu. Ale v podstate ide o to, že tu hovoríme, že ho zriadime, trošku upravíme kompetencie, potom tam napcháme to, že chceme si sami zobrať prezidentke alebo prezidentovi budúcemu moc a rozdiel, menovať si sami na návrh jednotlivých ministrov riaditeľov štátnych, alebo predsedov ústredných orgánov štátnej správy, ale to najzákladnejšie je že obrana a rozbehnúť perfektný obchod so zbraňami. A aby sme to celkom zamaskovali, tak do toho zákona dávame len tak nenápadne, že sa tam mení alebo vkladá slovíčko obranné. Lebo ja keď som si to včera čítala ten zákon, tak načo tam vkladajú to slovíčko obranné, ale dobre, však chceme vyzdvihnúť to, že tie zbrane budú mať len obranný charakter. Ale dnes novým pohľadom to dáva úplne iný zmysel. A preto by som na záver už len chcela povedať, že nie obštrukcie opozície, ale vytvorenie časového priestoru na to pre nás, aby sme sa mohli oboznámiť s týmto zákonom, a preto ďakujem za tieto obštrukcie.
Číž, Miroslav, podpredseda NR SR (2015-03-19):
Ďakujem pekne. Teraz v rozprave za poslanecký klub MOST – HÍD vystúpi pani poslankyňa Žitňanská, po jej vystúpení bude možnosť prihlásiť sa do rozpravy ústne.
Danko, Andrej, predseda NR SR (2019-04-04):
Vážené panie poslankyne, vážení páni poslanci, poprosím o kľud v rokovacej sále a pokračujeme prvým čítaním návrhu poslankyne Šimkovičovej na vydanie zákona, ktorým sa mení a dopĺňa zákon č. 161/2015 Z. z. Civilný mimosporový poriadok. Návrh zákona má parlamentnú tlač 1350, návrh na jeho pridelenie na prerokovanie výborom je v rozhodnutí č. 1424. Dávam slovo poslankyni Šimkovičovej, aby návrh zákona uviedla. (Rokovanie o návrhu poslankyne Národnej rady Slovenskej republiky Martiny Šimkovičovej na vydanie zákona, ktorým sa mení a dopĺňa zákon č. 161/2015 Z. z. Civilný mimosporový poriadok , tlač 1350.)
Sulík, Richard, predseda NR SR (2011-02-02):
Ďakujem. Na faktické poznámky bude reagovať pán poslanec Rafaj.
Ďuriš Nicholsonová, Lucia, podpredsedníčka NR SR (2016-07-07):
Poprosím vás, pán poslanec Poliačik, prihláste sa, keď chcete niečo povedať.
P. Hrušovský, predseda NR SR: (2005-05-24):
(Hlasovanie.) 135 prítomných, 135 za návrh. Návrh sme schválili. Prosím, ďalší návrh. B. Brestenská, poslankyňa: Pán predsedajúci, tým sme schválili všetky body spoločnej správy i pripomienky a pozmeňujúce návrhy z rozpravy. Mám poverenie gestorského výboru odporúčať hlasovať o tom, že predložený návrh zákona prerokujeme v treťom čítaní.
Dubéci, Martin, poslanec NR SR (2024-01-19):
Ďakujem za slovo, pán predsedajúci. Ja takisto nadviažem na to, čo tu vlastne povedala aj pani poslankyňa Gažovičová, že, lebo dostávam takú otázku často, že jednak, že či nerešpektujeme výsledky volieb. No samozrejmé, že rešpektujeme výsledky volieb, ale to, že vyhrá niekto voľby, ešte neznamená, že môže robiť hocičo. A ja teda, aj druhú otázku, ktorú dostávam od kolegov, že či toto budeme robiť stále, že či to teraz znamená, že každý, každý návrh zákona, ktorý príde, tak či ho budeme obštruovať. No nebudeme, poviem, prekvapím vás, ani nik sa ne... nech vám aj odľahne, že samozrejme, že sú návrhy zákonov, s ktorými nebudeme súhlasiť, budeme veľmi vecne argumentovať, ale jednoducho áno, tak to je a väčšina má právo, proste dostala mandát ten štát riadiť spôsobom, akým uzná za vhodné, hoci to podľa mňa znie úplne najlepšie, ale tento zákon nie je bežný zákon, lebo ani to skrátené legislatívne konanie nie je dôvod na obštruovanie, hocičo, lebo sú zlé eselkáčka, budú zlé eselkáčka, ale okej. Ale toto je zlý zákon, v zlom skrátenom konaní, ktorý vedie k zásadnému porušovaniu práv ľudí v tejto krajine, a to počúvame v tejto rozprave dookola, porušuje to práva najmä obetí trestných činov, ekonomickej trestnej činnosti a čo v širšom zmysle slova si, najmä keď sa bavíme o korupcii, sme my všetci, takže to porušuje práva nás všetkých a de facto to amnestuje veľkú časť páchateľov trestnej činnosti. A je to novela, ktorá je technicky zlá, ktorá proste každým dňom zisťujeme, že spôsobuje problémy v iks oblastiach a vedie k nedozerným dôsledkom na stav bezpečnosti právneho štátu a podobne. Takže len vás chcem uistiť, že my chápeme, že ste vyhrali tie voľby, ale to neznamená, že môžete robiť hocičo. Ďakujem.
Ďuriš Nicholsonová, Lucia, podpredsedníčka NR SR (2017-06-14):
Ďakujem pekne. Otváram všeobecnú rozpravu. Písomne sa neprihlásil nikto. Pýtam sa, či sa chce niekto prihlásiť ústne. Registrujem, že sa hlási pán poslanec Dostál. Takže končím možnosť prihlásiť sa do rozpravy. Do rozpravy sa prihlásil pán predkladateľ, pán poslanec Dostál.
Svrček, Miloš, poslanec NR SR (2023-03-22):
Ďakujem.
Pellegrini, Peter, predseda NR SR (2024-01-08):
Ďakujem veľmi pekne, pani poslankyňa, na vaše vystúpenie trinásť faktických poznámok. Ako prvý, pán poslanec Lackovič.
Hort, Milan, podpredseda NR SR (2010-12-15):
Ďakujem. S faktickými poznámkami sa prihlásili pani poslankyňa Laššáková, pán poslanec Fronc a pán poslanec Petrák. Uzatváram možnosť prihlásiť sa s faktickou poznámkou. Slovo má pani poslankyňa Laššáková.
Blanár, Juraj, podpredseda NR SR (2021-05-03):
Pán poslanec Peter Pellegrini.
Šefčík, Marek, poslanec NR SR (2023-03-22):
No, Marián, ja nie som ekonóm, nie som odborník v tejto oblasti, ale asi Peťo Kremský za nás zareaguje aj s číslami zrejme. Ja teraz ale nechcem reagovať odborne, ale filozoficky. To, čo si povedal, akú vy máte filozofiu v SaS-ke, z celého tvojho vystúpenia znova, oprav ma, keď sa mýlim. 90 miliónov mal Slovnaft primeraný zisk v minulosti. Teraz sa stane to, že nebude mať 90 miliónov primeraný zisk, respektíve zisk, ale bude ho mať 100 až 110 miliónov podľa tých tvojich výpočtov. Dajme tomu, že štát mu podľa tohto návrhu zoberie nejakú časť peňazí a toľko im ostane. No a ty teraz to dávaš do pomeru s tým, že ako keby oni boli nejakí chudáci. No veď budú mať väčší zisk, ktorý berieme im alebo chceme im zobrať dať ľuďom, ktorých trápi kríza, kvôli tomu, že je tu vojna. Oni majú neprimeraný vysoký zisk a ty si to sám priznal, že predtým taký nemali. Až teraz, v čase vojny, v čase energetickej krízy má zrazu táto firma, ktorá má monopol, obrovské zisky, nadmerné zisky a tieto zdaňujeme. Teda ja nie som ekonóm, ale filozoficky mi to hovorí, aj to sa volá že, že solidárny príspevok. Však vy máte v názve sloboda a solidarita, tak buďte solidárni s tými, s tými ľuďmi, s tými bežnými ľuďmi, ktorí na krízu doplácajú. Nie, vy ste solidárni s firmami, ktoré majú nadmerný zisk, obrovský zisk.
Hrušovský, Pavol, podpredseda NR SR (2011-05-18):
Pán poslanec Maďarič je posledným poslancom prihláseným do rozpravy písomne. Nech sa páči, pán poslanec, máte slovo.
P. Gabura, poslanec: (2009-02-06):
Chcem povedať, že sme aj vyformovali skupinu, koho sa to týka, je to dvojnásobok minimálnej mzdy. Teda nie je toto riešenie tak smerované ako skryté riešenie odpočítateľnej položky vládou, ktoré je nasmerované plošne a ktoré sa proste dotýka všetkých zamestnancov a všetkých podnikateľov. Ale my smerujeme k tomu, aby aspoň tí najchudobnejší pocítili aspoň tú trošku toho, že sa im zľavuje to bremeno života. Totiž budem veľmi jasný. V predchádzajúcom období, keď predchádzajúca vláda bola nútená robiť tieto transformačné zmeny, tak predseda SMER-u s obľubou rozprával, že máme tu najlacnejšiu pracovnú silu. Len do dnešného dňa sa na tom nič nezmenilo, tú najlacnejšiu pracovnú silu na Slovensku stále máme a nič s tým nerobíme. A ja si myslím, že keď máme urobiť ten prvý krok, tak ho urobme smerom k tomu najslabšiemu ohnivku reťaze, k tým najchudobnejším ľuďom. Myslím si, že tento návrh by mohlo podporiť aj vládne zoskupenie, lebo viac-menej im to nahráva takisto na smeč, čo sa týka sociálneho cítenia k občanom. Chcem povedať len toľko, že samotný návrh smeruje v rámci legislatívnych pravidiel, ja ako poslanec nemôžem predkladať také návrhy, ktoré by vyvolávali okamžitú účinnosť. To znamená, že aj tá účinnosť zákona je nastavená len v rámci legislatívneho parametra, to je od 1. januára 2010. Totiž na to, aby sa tento parameter mohol posunúť bližšie, si to vyžaduje vôľu vlády a vôľu skočiť do tohto daňového mechanizmu a do pomerne zložitejších prepočtov, ktoré nastanú na daňových úradoch. To znamená, keby tá účinnosť nastúpila v tomto roku, tak by to vytvorilo určité väčšie komplikácie, tak z toho dôvodu som uvádzal aj ten dátum 1. 10. 2010. Je to ponuka a chcem povedať toľko, že chudobnejší ľudia, keď im zdvihne zárobok zhruba o 300 korún, tak vedia, čo urobia s týmito peniazmi – a tieto peniaze pôjdu do spotreby. Na rozdiel teda od vládneho návrhu v odpočítateľných položkách, keď narastú bohatším ľuďom peniaze, idú do úspor, to znamená, ani tie prostriedky potom z toho návrhu, ktorý urobila vláda a nepriamym spôsobom znížila dane, tak vlastne netrafila ten cieľ a zbytočne mrhá peniazmi. Takže týmto by som skončil a poprosil by som vás o podporu toho návrhu. A ďakujem kresťanským demokratom za podporu.
Figeľ, Ján, podpredseda NR SR (2012-10-26):
Ďalšia faktická poznámka, pán poslanec Susko.
Lubyová, Martina, ministerka školstva, vedy, výskumu a športu SR (2018-02-01):
Vážený pán predseda, ďakujem za slovo, vážený pán poslanec, ďakujem za otázku. Je to veľmi zaujímavá otázka. Rozhodne súhlasíme so závermi školskej inšpekcie o tom, že na niektorých druhoch škôl dochádza k nedovolenému správaniu žiakov a zrejme niekedy aj u pedagógov v rámci hodnotenia týchto maturitných skúšok. Tieto nálezy pozorne skúmame a myslím, že nálezy školskej inšpektorky sa; alebo sú podporované aj konštatovaniami NÚCEM-u, našej priamo riadenej organizácie, ktorá niektoré tieto testy organizuje. Takže venujeme tomu veľkú pozornosť a chceme tento stav odstrániť. Musíme rozlišovať ale to, čo vieme urobiť v krátkodobom horizonte, to, čo vieme urobiť v stredno- a dlhodobejšom horizonte. Pokiaľ ide o ten krátkodobý horizont, tak pripravujeme zmeny v školskom zákone, čiže zákon 245/2008, a to tak, že chceme ustanoviť, aby sa na maturity komplet vzťahoval podobný režim, ako je to pri Testovaní 9. To znamená, že kompletne by tie maturity boli strážené a organizované pedagógmi externými, to znamená, že by bola rotácia pedagógov z iných škôl. Pri Testovaní 9 sa to už osvedčilo, vidno to naozaj aj v homogenite tých výsledkov, zatiaľ čo maturita je zatiaľ v takom zmiešanom režime, že niekde sa zúčastňujú externí pedagógovia a niektoré časti si hodnotia sami interní pedagógovia. Čiže toto je to, čo vieme urobiť a chceme urobiť v krátkodobom horizonte a sľubujeme si od toho, že naozaj tá objektivita sa zvýši, lebo máme dobré skúsenosti s Testovaním 9. Pokiaľ ide o tie testovacie centrá, ja to osobne pokladám za progresívne riešenie, treba ale, samozrejme, brať do úvahy rozpočtové a kapacitné obmedzenia tej siete. Ale máme národný projekt, ktorý sa skončil v roku 2015, implementoval ho ten NÚCEM, Národný ústav certifikovaných meraní, ten projekt sa nazýval Zvyšovanie kvality vzdelávania na základných a stredných školách s využitím elektronického testovania, a v rámci tohto projektu boli už odpilotované tzv. testovacie centrá na školách, v ktorých v elektronickom externom prostredí mohli prebiehať tieto testy. To znamená, že už v minulom školskom roku sa táto elektronická forma akoby pilotne testovala na školách, ktoré prejavili záujem, a bolo to 110 škôl a spolu sa zúčastnilo na tejto forme 2 151 žiakov. To znamená, v budúcnosti by sme chceli stavať v tom strednodobom horizonte na týchto skúsenostiach a rozširovať ďalej tieto testovacie centrá, ktoré pokladám za dobrý nápad, samozrejme, teda nejak to naprojektovať aj v rámci národného programu reforiem. Teraz pracujeme na tom, aby sa toto elektronické testovanie rozšírilo aj na ďalšie predmety, a to cudzie jazyky. Čiže systematicky sa to snažíme takto rozšíriť na celý diapazón tých predmetov. Ďakujem pekne.
Krúpa, Juraj, poslanec NR SR (2021-06-17):
Ja to rád prečítam znova.
Laššáková, Jana, podpredsedníčka NR SR (2013-03-21):
Pán poslanec, chcete reagovať na faktické poznámky? Droba. Zapnite sa, poprosím vás. Zapnite sa, prosím vás. Mali ste stlačiť trojku.
Červeňáková, Elena, poslankyňa NR SR (2018-05-23):
Vážená pani komisárka, správa komplexne hovorí o problémoch zdravotne, občanov so zdravotným postihnutím. Občania so zdravotným postihnutím sa v našej spoločnosti stretávajú so šikanovaním, diskrimináciou zo strany rodinných príslušníkov, fyzických osôb a, samozrejme, susedov a hlavne systému. Nášho systému. Vyzdvihujem, pani komisárka, pre vás nie je to podnet, ale skutočný problém a príbeh ľudí žijúcich v našej spoločnosti. V správe poukazujete, že rozhodujúca prax úradu práce je z pohľadu osôb so zdravotným postihnutím likvidačná, pričom avizovali zásah do práv, pričom avizujete zásah do práv osôb so zdravotným postihnutím žiť nezávislý život na rovnakom základe a v kvalite, ktorá čo najviac sa približuje životu osôb bez zdravotného postihnutia. Každá osoba so zdravotným postihnutím má právo žiť v komunite a socializovať sa bez ohľadu na mieru a závažnosť zdravotného postihnutia. Kolotoč opakovaných rozhodovacích procesov je náročný natoľko, že veľakrát osoba so zdravotným postihnutím nenájde silu s celou mašinériou dlhodobo bojovať, a vy im na tej ceste pomáhate. Dotknuté osoby vlastnou usilovnosťou a vytrvalosťou koľkokrát dokázali prelomiť zdanlivo nepriedušný pancier sociálnej izolácie tvorený ich somatickým hendikepom, čo svedčí o ich úžasnej sile osobnosti, že toľké príkoria, ktoré musia znášať, ich nezlomili. Vidno vo vašej správe, že táto práca nie je pre vás prácou, ale je to poslanie a povolanie, takže prajem vám naďalej vo vašej práci úspech, aby ste čo najviac ľuďom so zdravotným postihnutím dokázali pomôcť. Ďakujem vám.
Kuffa, Filip, poslanec NR SR (2021-06-23):
Ďakujem za slovo. Pán kolega Čepček, som si také tri veci vypichol, ktorých si sa dotkol. Ty si hovoril za minulý rok, že bolo viac ako 6 000 detí potratených. Tu kolegyňa v rozprave pred tebou povedala 5 800, ale ty si tam asi zarátal predpokladám aj tie spontánne potraty. Keď už sme pri tých spontánnych potratoch, tak čuduj sa svete, keď sa pozrieme, to práve robí tú štatistiku NCZI, hej, Národné centrum zdravotníckych informácií, ktoré patrí pod ministerstvo zdravotníctva. Tam sa to vždy točí okolo jedného percenta tých posledných 20 rokov. Nieže sa to drží, ale má to v podstate stúpajúci trend. Ja sa pýtam potom, čo robia lekári preto, aby zvrátili tento trend týchto spontánnych potratov, lebo spontánny potrat je nechcený a tieto deti alebo teda aj tieto matky chcú, aby sa tieto deti narodili. Dotkol si sa pojmu a koniec koncov je to aj v tvojom návrhu zákona, že nie je to prerušenie, ale je to ukončenie. Tuná v podstate aj liberáli už pristúpili na túto terminológiu, pretože keď sme v septembri mali tento návrh, nie tento, to bol iný návrh zákona, to bol len taký čajový odvar, ale tam sa ten termín tiež menil, tak vtedy vystúpila kolegyňa Cigániková. Oni priznali, že áno, je to správne, lebo keď niečo prerušíte, viete v tom pokračovať, keď prerušíte tehotenstvo, neviete v ňom pokračovať. Čo sa týka tých svedectiev, tak si myslím, že rad radom keby sme tu šli plénom Národnej rady, tak by ich bolo mnoho. Ja som bol tiež narodený ako v podstate tretie z ôsmych detí, keď som si pozeral tú štatistiku, tak práve väčšinou sú to matky s dvomi deťmi, ktoré keď čakajú práve to tretie, tak sa rozhodujú, že podstúpia takýto zákrok.
Laššáková, Jana, podpredsedníčka NR SR (2015-12-09):
Ďakujem pekne, pán navrhovateľ, zaujmite miesto určené pre navrhovateľov. A teraz dávam slovo spravodajcovi z gestorského ústavnoprávneho výboru Borisovi Suskovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán spravodajca.
Kollár, Boris, predseda NR SR (2022-03-23):
Prosím, prezentujme sa a hlasujeme. (Reakcia spravodajcu: „Za.“ ) (Hlasovanie.) Prítomných 132 poslancov, za 84, proti 42, zdržali sa 6. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Pfundtner, Edita, poslankyňa NR SR (2011-06-02):
Pán predseda, dajte hlasovať o bode č. 8 zo spoločnej správy s návrhom gestorského výboru schváliť.
Szalay, Tomáš, poslanec NR SR (2024-05-03):
Ďakujem veľmi pekne, pán predsedajúci. Dámy a páni, v súlade s § 73 ods. 1 zákona o rokovacom poriadku som bol určený gestorským Výborom Národnej rady pre zdravotníctvo za spravodajcu k návrhu uvedeného zákona, ide o tlač 143. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Pán kolega Stachura vysvetlil, že ide o možnosť overovať si pravosť zdravotníckych pracovníkov, ktorí ošetrujú pacientov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby výbory prerokovali predmetný návrh zákona v druhom čítaní do 30 dní, v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, prosím, otvorte všeobecnú rozpravu.
Šeliga, Juraj, poslanec NR SR (2022-02-08):
Ďakujem pekne, pán predseda. Chcem vás požiadať, aby ste dali hlasovať o programe osobitne a osobitne o tom, aby mohol generálny prokurátor v zmysle § 28 ods. 2 vystúpiť.
Krajniak, Milan, poslanec NR SR (2016-09-08):
Pán poslanec Gál, vzhľadom na vecný charakter vášho vystúpenia napriek tomu, že s viacerými vecami, ktoré ste povedali, nesúhlasím, chcem vám dať jeden návrh. Ak to myslíte úprimne s tým, že jednoducho sú tam veci, o ktorých ste ochotný diskutovať, chcem vám v mene nášho poslaneckého klubu povedať, že v prípade, ak nás vyzvete na takéto rokovanie, tak my prídeme, budeme vám argumentovať. Prípadne predložíme aj nejaké návrhy, ktoré možno tie veci, o ktorých máte zatiaľ názor, že sa možno nedajú upraviť, tak sa dajú upraviť aj takým spôsobom, aby boli vecne správne a prijateľné. Takže za náš poslanecký klub vám viem povedať, že ak máte záujem o takéto rokovanie, tak my s takýmito návrhmi prídeme a budeme diskutovať aj o tých vašich.
Pčolinský, Peter, podpredseda NR SR (2022-12-06):
S ďalšou faktickou pán poslanec Suja.
Kollár, Boris, predseda NR SR (2023-06-28):
Prosím, prezentujme sa a hlasujeme. (Hlasovanie.) Prítomných 147, za 146, proti žiadny, 1 nehlasoval. Konštatujem, že uvedený návrh sme schválili. Pristúpime k tretiemu čítaniu návrhu zákona. Otváram rozpravu v rámci tretieho čítania . Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
A. Belousovová, podpredsedníčka NR SR: (2007-06-20):
Posledná v diskusii vystúpi pani poslankyňa Kramplová. Máte slovo, pani poslankyňa.
M. Hort, podpredseda NR SR: (2008-12-02):
Opäť nikto sa nehlási s faktickými poznámkami, preto uzatváram možnosť prihlásiť sa s faktickými poznámkami. A slovo má ďalší písomne prihlásený do rozpravy, za poslanecký klub Slovenskej národnej strany, pán poslanec Rafael Rafaj. Nech sa páči.
B. Bugár, podpredseda NR SR: (2005-06-29):
(Hlasovanie.) Prítomných 138 poslancov, za návrh 63, proti 11, zdržalo sa 45 poslancov, nehlasovali 19. Konštatujem, že poslanecký návrh zákona nebol schválený. Teraz prosím pána poslanca Gábora Gála z ústavnoprávneho výboru , aby k bodu 62 k návrhu poslankyne Národnej rady Slovenskej republiky Jany Laššákovej na vydanie zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov (tlač 1129), aby uvádzal jednotlivé hlasovania. Nech sa páči.
Laššáková, Jana, podpredsedníčka NR SR (2013-10-24):
Pán poslanec Uhliarik.
Paška, Pavol, predseda NR SR (2012-11-29):
Pán poslanec Frešo.
Paška, Pavol, predseda NR SR (2013-12-18):
Ďakujem pekne. Pán poslanec Lipšic.
Pellegrini, Peter, predseda NR SR (2023-12-18):
Pán poslanec Hlina.
Bugár, Béla, podpredseda NR SR (2017-04-07):
Pán poslanec Krajniak.
P. Paška, predseda NR SR: (2006-08-02):
Pani Tkáčová.
Šimkovičová, Martina, ministerka kultúry SR (2024-01-25):
Ďakujem pekne za slovo, ďakujem za otázku. V otázke je „voči iniciátorom petície", takže už v otázke zavádzate, lebo nie voči iniciátorom, takže predmetné trestné oznámenie bolo podané na základe podozrivého algoritmu hlasovania. Podľa všetkého hlasy v petícii naskakujú od jej založenia lineárnym spôsobom a to aj v čase, kedy väčšina obyvateľov Slovenska spí, v čase od dvadsiatej tretej do piatej hodiny rannej. (Reakcie z pléna.) Áno, vy ste rokovali. Tento algoritmus pre hlasovanie nasvedčuje tomu, že môže ísť o manipuláciu. Do hlasovania môžu byť zapojení tzv. boti, roboti, ktorí generujú hlasy napríklad na základe dodaného zoznamu adries elektronickej pošty. Ďakujem.
Zmajkovičová, Renáta, podpredsedníčka NR SR (2014-10-29):
Ďalší vystúpi v rozprave pán poslanec Krajcer. Pred tým, než vám udelím slovo, dovoľte, aby som privítala na balkóne študentky a študentov zo Súkromnej pedagogickej a sociálnej akadémie z Brezna, takže vitajte. (Potlesk.) Nech sa páči, pán poslanec Krajcer.
M. Číž, podpredseda NR SR: (2008-09-11):
Pristúpime k ďalšej vyžrebovanej otázke. Otázku položil poslanec Branislav Bačík a to ministrovi hospodárstva Slovenskej republiky Ľubomírovi Jahnátkovi, otázka znie: „Vážený pán minister, ako hodnotíte energetickú stabilitu a sebestačnosť Slovenskej republiky?“ Pán minister, máte slovo. Obligatórne prosím oznámiť ukončenie odpovede.
B. Bugár, podpredseda NR SR: (2005-12-13):
Pán poslanec Miklušičák. J. Miklušičák, poslanec: Ďakujem pekne, vážený pán podpredseda. Pán poslanec Fico, vaše vystúpenie považujem za absolútne pokrytecké. Keď ste vy navrhovali zákon, tak ľudovo nazývaný, o preukazovaní pôvodu majetku, vystúpil tu váš kolega Robert Madej a predložil prakticky nový zákon, nový zákon. Pán Fico, vtedy ste mlčali. Vaše vystúpenie bolo pokrytecké. Ďakujem.
A. Belousovová, podpredsedníčka NR SR: (2010-02-03):
vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov . Vládny návrh zákona je pod tlačou 1382. Návrh na jeho pridelenie na prerokovanie výborom je v rozhodnutí č. 1418. Poprosím teraz pána ministra dopravy, pôšt a telekomunikácií Slovenskej republiky pána Ľubomíra Vážneho, aby tento vládny návrh zákona uviedol. Nech sa páči, pán minister.
Šefčík, Marek, poslanec NR SR (2020-11-12):
Ďakujem za slovo. Rokujeme o skrátenom legislatívnom konaní. Vy ste sa ale snažili spochybniť konkrétny zákon, o ktorom ste tvrdili, že je nejakým paškvilom. Len neuviedli ste žiadnu konkrétnosť. Nič konkrétne, čo by ste zákonu vytkli a takto povedala moja predrečníčka. Ona vám to už povedala: Čo vám na tom zákone konkrétne prekáža? To ste nepovedali. Ďakujem.
Sloboda, Vladimír, poslanec NR SR (2016-09-21):
Vážené pani poslankyne, vážení páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením č. 31 z 5. septembra 2016 určil za spravodajcu k návrhu zákona o správnom konaní (tlač 221). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky náležitosti uvedené v rokovacom poriadku a legislatívnych pravidlách tvorby zákonov. Súčasťou predloženého návrhu je aj stanovisko Ministerstva financií Slovenskej republiky a zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní. Pán predsedajúci, otvorte, prosím, všeobecnú rozpravu.
Grendel, Gábor, podpredseda NR SR (2022-03-23):
Otváram rozpravu, do ktorej som dostal dve písomné prihlášky, a to od pána poslanca Miroslava Žiaka a od pána poslanca Jána Szőllősa. Ako prvý teda vystúpi, ale ešte pred nimi pán navrhovateľ. Nech sa páči.
Glváč, Martin, podpredseda NR SR (2018-05-15):
Ďakujem, pán poslanec. Dve faktické poznámky. Končím možnosť prihlásiť sa. Prvý, pán poslanec Mazurek.
A. Belousovová, podpredsedníčka NR SR: (2008-05-21):
vládnom návrhu zákona, ktorým sa mení a dopĺňa zákon č. 172/2005 Z. z. o organizácii štátnej podpory výskumu a vývoja a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a o zmene a doplnení niektorých zákonov . Vládny návrh zákona ste dostali pred prvým čítaním ako tlač 549 a spoločnú správu výborov, máte ako tlač 549a. Prosím pána ministra školstva a zároveň podpredsedu vlády Slovenskej republiky pána Jána Mikolaja, aby vládny návrh zákona odôvodnil. Pána ministra tu nemáme, takže vyhlasujem desaťminútovú prestávku. (Prerušenie rokovania o 14.10 hodine.) (Pokračovanie rokovania o 14.18 hodine.)
Laurenčík, Milan, podpredseda NR SR (2021-01-29):
Panie poslankyne, páni poslanci, je všeobecný súhlas, aby sme začali o dve minúty skôr? (Súhlasná reakcia pléna.) Dobre, ďakujem. Pristúpime teda k prvému čítaniu o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov . Návrh zákona má tlač 385, návrh na jeho pridelenie na prerokovanie výborom je v rozhodnutí č. 382. Dávam slovo poslancovi Petrovi Cmorejovi, aby za skupinu poslancov návrh zákona uviedol. Pán poslanec, nech sa páči, máte slovo.
Pčolinský, Peter, poslanec NR SR (2017-06-15):
Ďakujem pekne. Vážená pani predsedajúca, vážené panie poslankyne, páni poslanci, vážené stoličky, dovoľte, aby som vám predstavil náš návrh zákona o súdnych exekútoroch a exekučnej činnosti, ktorý vlastne má pomôcť ľuďom pri splácaní exekúcií. Súčasná právna úprava totiž vytvára stav, keď pri vymáhaní nárokov sa prioritne uhrádzajú trovy exekútora vrátane prislúchajúcej dane z pridanej hodnoty a následne sa vymáha istina vymáhanej pohľadávky, ako aj príslušenstvo vymáhanej pohľadávky priznané exekučným titulom a trovy oprávneného. Cieľom tohto návrhu zákona, ktorým sa dopĺňa zákon č. 233/1995 Z. z. o súdnych exekútoroch a exekučnej činnosti a o zmene a doplnení ďalších zákonov, je zabezpečiť, aby boli oprávnenému v prvom rade uhradená istina z vymáhanej pohľadávky, až následne by sa uhradili trovy exekútora vrátane prislúchajúcej DPH. Ďalej sa navrhuje, aby odmenu a náhradu výdavkov exekútora, ktoré nie sú kryté paušálnymi výdavkami, hradil oprávnený z istiny vymoženej pohľadávky. Odstráni sa totiž tým stav, na ktorý občania Slovenska dlhodobo poukazujú ako na nevyvážený, neprimeraný a nespravodlivý. Návrh zákona je v súlade s Ústavou Slovenskej republiky, ústavnými zákonmi a zákonmi a medzinárodnými zmluvami, ktorými je Slovenská republika viazaná. Ďakujem pekne.
J. Halecký, poslanec: (2009-12-02):
A myslím si, že ešte predtým, pokiaľ sa uplatňuje platnosť vyššej kolektívnej zmluvy na tie nižšie podniky, tak dochádza vždy k intenzívnemu rokovaniu v Hospodárskej a sociálnej rade, dochádza k rokovaniu zamestnávateľa, zamestnancov, odborových organizácií. A hľadajú také riešenia, ktoré sú najprijateľnejšie. Čiže platnosť tohto zákona a jeho takú príkaznú formu pre nižšie firmy vidím ako to posledné núdzové riešenie, keď riešenie rokovaním, uplatňovaním argumentov neprichádza do úvahy. Takže v krízovej dobe, myslím si, je to riešenie prijateľné. Ďakujem.
Mesterová, Zuzana, poslankyňa NR SR (2024-01-11):
Ja by som chcela, aby, požiadať, aby predseda Národnej rady zabezpečil od ústavnoprávneho výboru výklad rokovacieho poriadku v tejto veci, či teda navrhovateľ musí, alebo nemusí počas faktických poznámok byť v pléne na svojom mieste, pretože je rôzna aplikačná prax. Niektorí podpredsedovia Národnej rady aj sám predseda Národnej rady zastavujú v tom okamihu čas a počkajú, kým príde navrhovateľ, teraz máme zase novú prax, tak aby sme boli jednotní a nevznikal tu chaos. 	Ďakujem pekne.
Danko, Andrej, predseda NR SR (2017-04-06):
Ďakujem, pán poslanec. Keďže sme vyčerpali zoznam všetkých, ktorí sa prihlásili do rozpravy ústne, vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie. Ďakujem. Chce sa vyjadriť k rozprave spravodajkyňa? Nie. Ďakujem. Prerušujem rokovanie o tomto bode programu. Ďalším bodom programu je prvé čítanie o návrhu poslanca Ota Žarnaya na vydanie zákona, ktorým sa dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov. Návrh zákona má tlač 364. Návrh na jeho pridelenie na prerokovanie výborom je v rozhodnutiach č. 382 a 490. Dávam slovo poslancovi Otovi Žarnayovi, aby návrh zákona uviedol. (Rokovanie o návrhu poslanca Národnej rady Slovenskej republiky Ota Žarnaya na vydanie zákona, ktorým sa dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov , tlač 364.)
Bugár, Béla, podpredseda NR SR (2016-11-29):
Ďakujem pekne. Otváram rozpravu, v rámci rozpravy písomne sa prihlásil ako jediný pán poslanec Dostál. Nech sa páči, máte slovo.
M. Číž, podpredseda NR SR: (2009-09-16):
Teraz má slovo spravodajca z gestorského výboru, predseda výboru Tibor Cabaj a bude informovať Národnú radu o výsledku rokovania výborov. Máte slovo.
Sabo, Michal, poslanec NR SR (2024-01-11):
Ďakujem za slovo. Áno, Oskar, keby tento návrh, o ktorom tu diskutujeme, prešiel tým riadnym legislatívnym procesom, ako si hovoril aj svoje skúsenosti, tisíc pripomienok na tisíckach papierov, tak koalícia by predišla blamáži, ako vonku, tak doma, veď nemusela by napríklad čítať tie varovné správy od európskych inštitúcií, ale predišla by blamáži napríklad aj tu v tomto pléne, keď teda naveľa-naveľa pred nás predstúpil minister spravodlivosti pán Boris Susko, tak svojím vystúpením na obhajobu tohto skráteného legislatívneho konania si urobil hanbu. Veď to pomenujme tak, ako to bolo. Keď pred týmto váženým plénom jednoducho musel priznať, že to prehnali s navrhovanými úpravami trestov za environmentálne prečiny. Ja len spomeniem, lebo som si to spísal, čo pán Susko teda pri tej príležitosti povedal, budem citovať, dávajte pozor, kolegovia a kolegyne, lebo to je trošku dankovina, hej? Takže citujem: „Pokiaľ sa týka otázok súvisiacich s ochranou životného prostredia, toto, samozrejme, nie je naším účelom a sme pripravení v druhom čítaní na to reagovať.“ Tak samozrejmé, že to nie je naším účelom alebo teda ich účelom. Tak ja sa pýtam, že čo je účelom tejto koalície, ako to, ako to čítate (povedané so smiechom) toto prerieknutie, lebo mňa naozaj akože úprimne zaujíma, že čo je konkrétnym účelom tohto skráteného legislatívneho konania, čo je účelom tejto novely, čo konkrétne je teda účelom toho, o čo, o čom sa tu sami so sebou rozprávame už štvrtý deň. To je možno ďalšia otázka, ktorú by sme mohli zavesiť do verejného priestoru a hádam na ňu dostaneme niekedy odpoveď. Ja by som sa teda tešil, keby som sa konkrétne dozvedel od vlády a nielen teda od pána Suska, ale od celej vlády, že čo je konkrétne účelom tohto skráteného legislatívneho konania. Ďakujem za tvoje vystúpenie, Oskar.
P. Hrušovský, predseda NR SR: (2002-11-15):
Panie poslankyne, páni poslanci, týmto bodom sme program 3. schôdze Národnej rady Slovenskej republiky vyčerpali. Ďakujem vám všetkým za aktívnu účasť na rokovaní 3. schôdze Národnej rady Slovenskej republiky a vyhlasujem 3. schôdzu Národnej rady Slovenskej republiky za skončenú. Prosím poslancov vládnej koalície, aby sa dostavili do kinosály. (Rokovanie 3. schôdze NR SR sa skončilo o 11.55 hodine.)
J. Počiatek, minister financií SR: (2009-04-23):
Ministerstvo financií bude naďalej aktualizovať prognózy makroekonomického vývoja, avšak pre potreby monitorovania vývoja verejných financií v roku 2009, ako aj pre účely zostavenia návrhu rozpočtov na roky 2010 až 2012 bude kľúčová prognóza očakávaná začiatkom júna tohto roku. Tento termín vychádza zo skutočnosti, že práve začiatkom mája budú k dispozícii prvé skutočné údaje za I. kvartál tohto roku, ktoré slúžia ako údajová základňa pre letnú makroekonomickú prognózu. Na základe týchto nových údajov budú, samozrejme, prijaté opatrenia obsahujúce potrebné vstupy do schváleného rozpočtu na rok 2009 tak, aby došlo ku korekcii negatívnych vplyvov, alebo povedané v terminológii pýtajúceho sa, zabráneniu rozvratu verejných financií. Pri takej dôležitej otázke, akou je otvorenie schváleného zákona o štátnom rozpočte, by bolo nezodpovedné unáhliť sa pri prijímaní rozhodnutí najmä v čase, keď ešte nemáme dostatok relevantných údajov. To však neznamená, že by vláda zatiaľ nereagovala na meniace sa podmienky v rámci nástrojov, ktoré má k dispozícii. Dôkazom toho je aj vládou schválený návrh na realokáciu výdavkov štátneho rozpočtu v objeme 332 mil. eur, ktoré boli realokované na podporu ekonomického rastu a udržanie zamestnanosti v súlade s plánom obnovy prijatej na úrovni Európskej komisie. Ďakujem, skončil som.
Bugár, Béla, poslanec NR SR (2013-10-29):
Vážený pán predseda, v rozprave neboli podané žiadne pozmeňujúce návrhy, preto vás prosím, aby ste dali hlasovať o tom, že Národná rada podľa čl. 86 písm. d) Ústavy Slovenskej republiky vyslovuje súhlas s Opčným protokolom k Dohovoru práv dieťaťa.
J. Burian, poslanec: (2007-03-29):
Vážený pán minister, vážený pán predkladateľ, vážené kolegyne, kolegovia, dovoľte mi, aby som uviedol spoločnú správu Výboru Národnej rady Slovenskej republiky pre financie, rozpočet a menu k návrhu zákona, k poslaneckému návrhu zákona Tibora Cabaja na vydanie zákona, ktorým sa mení a dopĺňa zákon Národnej rady Slovenskej republiky č. 39/1993 Z. z. o Najvyššom kontrolnom úrade v znení neskorších predpisov a o zmene a doplnení niektorých zákonov. Národná rada Slovenskej republiky uznesením č. 234 z 1. februára 2007 pridelila návrh poslanca Národnej rady výborom: Výboru Národnej rady Slovenskej republiky pre financie, rozpočet a menu, ústavnoprávnemu výboru, Výboru Národnej rady Slovenskej republiky pre sociálne veci a bývanie. Uvedené výbory prerokovali tento návrh zákona v stanovenom termíne. K predmetnému návrhu tohto zákona boli v spoločnej správe pozmeňujúce návrhy – bod 1 až bod 13 – s odporúčaním gestorského výboru všetky body schváliť a aj s odporúčaním Národnej rady schváliť tento návrh zákona s pozmeňujúcimi a doplňujúcimi návrhmi. Zároveň určil spoločného spravodajcu poslanca Jozefa Buriana za spoločného spravodajcu výborov. Súčasne poveril predniesť spoločnú správu výborov na schôdzi Národnej rady Slovenskej republiky a po druhé navrhnúť Národnej rade postup pri hlasovaní o pozmeňujúcich a doplňujúcich návrhoch. Veľmi krátko chcem povedať, že prišlo k rozumnému kompromisu a k rozumnému návrhu, ktorý, tiež by som bol veľmi rád, aby ste podporili tento návrh zákona vzhľadom na to, že má racionalitu a opodstatnenie, ďalšie súvislosti ako nezávislosti Najvyššieho kontrolného úradu. Ďakujem.
Štefanec, Ivan, poslanec NR SR (2011-06-02):
Ďakujem pekne. Ešte raz... (Reakcie z pléna.)
A. Belousovová, podpredsedníčka NR SR: (2007-10-16):
Otváram všeobecnú rozpravu. Do rozpravy som nedostala žiadnu písomnú prihlášku. Preto sa chcem opýtať, či sa chce niekto prihlásiť do rozpravy ústne. Ústne sa do rozpravy neprihlásil nikto. Uzatváram možnosť podania ústnych prihlášok do rozpravy. Vyhlasujem všeobecnú rozpravu k tomuto bodu za skončenú. A zároveň prerušujem rokovanie o tomto bode programu. Ďalej pristúpime k prvému čítaniu o vládnom návrhu zákona, ktorým sa mení a dopĺňa zákon Národnej rady Slovenskej republiky č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov v znení neskorších predpisov . Vládny návrh zákona ste dostali ako tlač 438, návrh na jeho pridelenie na prerokovanie výborom máte v rozhodnutí č. 429. Pani ministerka, prosím, ujmite sa slova a uveďte aj tento vládny návrh zákona. Nech sa páči.
Maďarič, Marek, poslanec NR SR (2011-09-07):
Ďakujem pekne. Prvá poznámka pána poslanca Galbavého. Ja si myslím že moje vystúpenie bolo mixom aj vecnosti, ale určite aj politiky. A jednoducho pokiaľ máme tu spolitizovanú inštitúciu, tak nemôže byť vystúpenie opozičného poslanca nepolitické. Čo sa týka tej vašej druhej poznámky, tam ste naozaj asi dobre nepočúvali, pretože ja som vyslovene citoval z dôvodovej správy. A tam sa nič nehovorí alebo nič som nehovoril o skvalitnení programu a nezávislosti, hovoril som o efektívnosti a posilnení verejnoprávneho charakteru. Takže tam ste mi zrejme nerozumeli alebo ste si dobre nezapamätali, čo som hovoril. A potom tu ešte v sále vo faktickej niekto hovoril o tom, že dnes platia všetci rovnako tie úhrady. Tak tomu človeku by som odporúčal, aby menej táral a viac čítal a študoval aj zákony, pretože podľa súčasného zákona sú oslobodení od nich buď úplne, alebo čiastočne, ako som to hovoril dôchodcovia, zdravotne ťažko postihnutí a domácnosti v hmotnej núdzi.
Bugár, Béla, podpredseda NR SR (2017-10-18):
Nech sa páči, prezentujme sa a hlasujeme. (Hlasovanie.) Prítomných 142 poslancov, za 108, proti 1, zdržalo sa 33 poslancov. Návrh bol schválený.
Laššáková, Jana, podpredsedníčka NR SR (2014-12-02):
Nech sa páči, pán poslanec Mikloško, máte slovo. A váš šéf bude viesť schôdzu. (Reakcia z pléna.)
Fecko, Martin, poslanec NR SR (2016-04-28):
Ďakujem pekne. No, neviem, ako to dopadne s tým pozmeňovákom, pán kolega, to už necháme asi na vedenie, ako sa s tým vysporiada, ale každopádne chcem povedať, že som sa tiež podpísal pod tento pozmeňujúci návrh, pretože myslím si, že tá transparentnosť kontroly občanmi by mala byť jednoznačne väčšia a malo by to byť jednoznačné. Hovorili ste, že zákon do podrobnosti by nemal ísť, áno, súhlasím, že mal by mať nejaký široký rámec, len potom by som chcel ešte k tomu aj vykonávacie vyhlášky, pretože nakoniec zistíme, že v jednom okrese súd rozhodne tak v tej istej veci, v druhom okrese rozhodne tak, takže pokiaľ nie do podrobnosti, tak potom s vykonávacou vyhláškou, kde jednoznačne určí sa rámec a cesta aj pre tých úradníkov štátnych, resp. verejných, ktorí majú ho vykonávať v reálnej praxi, a potom sa vám nestane, že v jednom prípade budeme mať pätoro rozsudkov už možnože aj súdov, a ľudia asi nevedia, čo sa má robiť. Takže toľko iba moja pripomienka, ďakujem pekne.
Grendel, Gábor, podpredseda NR SR (2021-04-01):
Pán poslanec...
J. Laššáková, poslankyňa: (2003-05-20):
Z. Martináková, podpredsedníčka NR SR: Hlasujme o tomto návrhu. (Hlasovanie.) Prítomných 107 poslancov, za návrh hlasovalo 100 poslancov, proti 2 poslanci, zdržalo sa 5 poslancov. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Ďakujem pánovi ministrovi, pánom spravodajcom. vládnom návrhu zákona, ktorým sa mení a dopĺňa zákon Národnej rady Slovenskej republiky č. 118/1996 Z. z.  o ochrane vkladov a o zmene a doplnení niektorých zákonov v znení neskorších predpisov . Vládny návrh zákona máte ako tlač 223, návrh na jeho pridelenie na prerokovanie výborom máte v rozhodnutí č. 219. Prosím, aby sa ujal slova pán podpredseda vlády a minister financií Ivan Mikloš a aby uviedol vládny návrh zákona.
Danko, Andrej, predseda NR SR (2017-06-20):
Otváram rozpravu. Do rozpravy som dostal písomnú prihlášku, prihlásil sa pán poslanec Schlosár, pán poslanec Baránik a pani poslankyňa Remišová ako poverení členovia poslaneckého klubu a súčasne pani poslankyňa Jurinová ako rečník za poslanecký klub OĽANO. Nech sa páči, pán poslanec Schlosár.
Danko, Andrej, predseda NR SR (2018-11-29):
Prosím, prezentujme sa a hlasujeme. (Hlasovanie.) Prítomných 144, za 42, proti 22, zdržalo sa 80. Konštatujem, že sme návrh neschválili.
Gál, Gábor, minister spravodlivosti SR (2019-05-09):
Keď dovolíte, pár poznámok na záver. Pán poslanec Simon, snaž sa byť nabudúce trošku férovejší, keď vystúpiš z tohto pultu, a nevkladaj mi do úst vety, slová, ktoré som nepovedal. No ale tak vidím, že si od teba na to trošku budeme musieť zvyknúť v rámci svojej politickej kampane aj k piár tvojej novej strany. Všeobecne musím povedať aj k pánovi poslancovi Poliačikovi, že – nie je tu – ale nebude to ani prvýkrát, ani poslednýkrát, keď sa ani zákon nemení a musíme pristúpiť k zmene nejakého zákona, lebo zmení sa výkladové pravidlo. Tak viac ako pred rokom sme tu mali krátku novelu jedného zákona, ktorým sme museli reagovať na dve súdne rozhodnutia Krajského súdu Prešova a Krajského súdu Bratislavy, ktoré prelomili pôvodný zámer zákonodarcu, ale súdne rozhodnutia treba ctiť, a zákonodarca mal iný úmysel, tak k tomu bolo treba pristúpiť, a nič sa nezmenilo v zákone, len sa výkladové pravidlo zmenilo. Nepovedal som, že všetko je v poriadku, práve tento zákon vyvolá pochybnosti, vyvolal výkladové problémy. Pochybnosti v tom, že ako sa má vykladať a to už je to zlé, na to už treba reagovať extenzívnym, môžem povedať priamo, že nejakým zlomyseľným výkladom v budúcnosti, keď to necháme tak, tak môže dôjsť k problému. A práve aj vláda sa rozhodla, že nemá záujem na tomto, že chce to čo najrýchlejšie, tento problém odstrániť, práve kvôli tomu, kvôli tomu pokoji, ktorá tu bola (pozn. red.: správne „pokoju, ktorý tu bol“) v spoločnosti, že ako krásne nažívali spolu národnosti so slovenským národom. Čiže toto nepotrebuje nikto okrem, samozrejme, teba, lebo ty na tom teraz chceš uvariť svoju politickú polievočku. Vlastne začínaš hrať s maďarskou kartou. A nechcem teraz, že kto ako hlasoval všetko, ale fakt zostaňme pri zemi, zostaňme pragmatikmi. Lenže aj do budúcna, my tu už dávno nebudeme a toto ctené plénum bude riešiť zákon alebo výklad, lebo proste život priniesol niečo iné. Lenže nemusí dôjsť k zmene zákona, stačí keď dôjde k zmene výkladu. Nemusí dôjsť k zmene predpisu, stačí, že nejaký kverulant bude spochybňovať textový výklad zákona. Aj to sme mali, že desiatky rokov ten zákon je jasný a našiel sa nejaký právnik a povedal, že no to treba ale vykladať inak, no a proste zákonodarný zbor na to musí reagovať. A je každého právo zahlasovať, ako chce, ale keď nám ide o dobro veci, ako si povedal, pán poslanec, aj ty a ideme nám o dobro, tak mali by sme, mali by ste aj za skrátené legislatívne konanie zahlasovať a potom aj za ten zákon. Ďakujem pekne.
Kotleba, Marian, poslanec NR SR (2021-07-23):
Pán poslanec, vy ste opozičný poslanec a ja vás chcem preto poprosiť, aby ste nešírili tú vládnu propagandu o tom, že na COVID tu minulý rok zomrelo 12 500 ľudí. Vy ste to povedali asi z nevedomosti, ale skutočnosť je úplne iná a treba si povedať naozaj pravdu, ako to bolo. Štatistický úrad Slovenskej republiky uvádza, že na infekciu COVID-19 za rok 2020 zomrelo 4 004 ľudí a správa o bezpečnosti Slovenskej republiky za rok 2020 schválená vládou Slovenskej republiky dňa 7. júla 2021 hovorí dokonca len o 2 819 mŕtvych ľuďoch v súvislosti s pandémiou COVID-19. Takže chcem vás poprosiť, aby sme dali verejnosti jasný signál, že tu nejde o žiadnu pandémiu, ale o vymyslenú zámienku na to, aby mohli ničiť a ovládať obyvateľov. A proti tomu sa musíme postaviť. Inak, samozrejme, pán poslanec, výborné vystúpenie, ďakujem zaň a verím, že sa nám to dnes podarí zvrátiť.
P. Hrušovský, predseda NR SR: (2004-10-26):
(Hlasovanie.) 136 prítomných, 48 za, 51 proti, 36 sa zdržalo, 1 nehlasoval. Bod 27 sme neschválili.
Buček, Jozef, poslanec NR SR (2018-10-17):
Ďakujem pekne za slovo, vážená pani predsedajúca, vážení páni poslanci, v súlade s § 73 zákona o rokovacom poriadku som bol určený Výborom Národnej rady pre obranu a bezpečnosť za spravodajcu k návrhu uvedeného zákona, tlač 1145. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajúce z § 73 zákona o rokovacom poriadku, odporúčam, aby sa Národná rada Slovenskej republiky po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pani predsedajúca, otvorte všeobecnú rozpravu.
Š. Zelník, poslanec: (2001-11-06):
K tej časti, len na doplnenie, kde pani poslankyňa hovorila o tom, že lekárnik sa prakticky celý život vzdeláva a je to jeho povolanie, ja chcem povedať, že nie je to len lekárnik, ale sú to vlastne všetci zdravotnícki pracovníci, či sú to už zdravotné sestry alebo lekári. Je to také povolanie, ktoré skutočne vyžaduje každodenné štúdium. Je to náročné povolanie na psychickú, ale aj fyzickú stránku. Takže, len na doplnenie, nielen magistri farmácie, ale takisto aj všetci zdravotnícki pracovníci celý život študujú a vzdelávajú sa. Ďakujem.
Šimečka, Michal, podpredseda NR SR (2023-12-19):
Ďakujem veľmi pekne. Pán poslanec Dostál.
Laurenčík, Milan, podpredseda NR SR (2020-11-25):
S ďalšou faktickou poznámkou pán poslanec Vladimír Faič.
Glváč, Martin, podpredseda NR SR (2019-03-27):
Pán poslanec Zelník.
Potocký, Milan, poslanec NR SR (2021-06-18):
Pán predsedajúci, teraz dajte hlasovať o pozmeňujúcich a doplňujúcich návrhoch zo spoločnej správy, spoločne o bodoch 1 až 8 s odporúčaním gestorského výboru schváliť.
Bugár, Béla, podpredseda NR SR (2011-04-01):
Pán poslanec Mikolaj.
Figeľ, Ján, podpredseda NR SR (2015-02-10):
Na vystúpenie pána poslanca Fedora sú dve faktické poznámky. Nech sa páči, Ľuboš Blaha.